b"\n_START_ARTICLE_\nFearless Tour\n_START_PARAGRAPH_\nFearless Tour je prva koncertna turneja ameri\xc5\xa1ke country pevke Taylor Swift. Turneja je bila del promocije za njen drugi glasbeni album, imenovan Fearless, ki je prejel \xc5\xa1estkratno platninasto certifikacijo s strani organizacije RIAA. Na turneji so poleg nje nastopili tudi pevka Kellie Pickler in glasbena skupina Gloriana. Pevec Justin Bieber se je njeni turneji pridru\xc5\xbeil, ko je nastopala v Zdru\xc5\xbeenem kraljestvu. Med turnejo je Taylor Swift nastopila z glasbenimi gosti, kot so John Mayer, Faith Hill (22. maj 2010) in Katy Perry (15. april 2010).\n_START_SECTION_\nAktivnosti pred turnejo\n_START_PARAGRAPH_\nPred za\xc4\x8detkom turneje je Taylor Swift nastopila v treh oddajah v Zdru\xc5\xbeenih dr\xc5\xbeavah Amerike, vklju\xc4\x8dno z razprodanim koncertom v areni Houston Livestock Show and Rodeo, kjer je nastopila pred 71.000 obo\xc5\xbeevalcev v marcu 2009. Taylor Swift je nastopila na mnogih koncertih v Veliki Britaniji in Avstraliji, vklju\xc4\x8dno z dvema koncertoma v Shepherd's Bush Empire-u in Londonu._NEWLINE_Sredi lastne turneje je Taylor Swift za\xc4\x8dela z odprtimi koncerti z izbranimi citati Keitha Urbana iz njegove turneje Escape Together World Tour iz leta 2009.\n_START_SECTION_\nO turneji\n_START_PARAGRAPH_\nZa\xc4\x8detek turneje Fearless Tour so objavili 29. januarja 2009 preko uradne spletne strani Taylor Swift. Na za\xc4\x8detku so v javnost pri\xc5\xa1le novice, da bo Taylor Swift v sklopu svoje turneje obiskala \xc5\xa1tiriinpetdeset mest v devetintridesetih razli\xc4\x8dnih dr\xc5\xbeavah in provincah v Zdru\xc5\xbeenih dr\xc5\xbeavah Amerike in Kanadi. Pri njeni turneji naj bi se ji pridru\xc5\xbeili \xc4\x8dlani nove glasbene skupine, imenovane Gloriana in biv\xc5\xa1a tekmovalka resni\xc4\x8dnostne oddaje Ameri\xc5\xa1ki idol, Kellie Pickler._NEWLINE_Turneja se je za\xc4\x8dela 23. aprila 2009 v Evansvilleu, Indiana v stadionu Roberts Stadium. V \xc4\x8dast za\xc4\x8detka razprodane turneje je predsednik mestnega sveta Evansvillea sredo, 23. aprila 2009 razglasil za\xc2\xa0\xc2\xbbDan Taylor Swift\xc2\xab._NEWLINE_Turneja vklju\xc4\x8duje teatralno prezentacijo grafike, nastavitve in vizualne elemente, ki jih je vse oblikovala Taylor Swift sama. En koncert je trajal ve\xc4\x8d kot devetdeset minut in prikazuje Taylor Swift med igranjem na pet razli\xc4\x8dnih kitar in klavir. Med koncerti se Taylor Swift velikokrat preoble\xc4\x8de v razli\xc4\x8dne kostume in nastopa pred sceno s pravlji\xc4\x8dnim gradom z ve\xc4\x8d kot milijonom lumnov svetlobe._NEWLINE_V poznem juniju tistega leta je bilo potrjeno, da bo v sklopu turneje 23. novembra 2009 Taylor Swift nastopila v areni Wembley Arena v Londonu. Kakorkoli \xc5\xbee, povedali so tudi, da na tistem koncertu ne bodo nastopili ne Kellie Pickler ne \xc4\x8dlani skupine Gloriana. Taylor Swift je kasneje potrdila \xc5\xa1e en koncert v Veliki Britaniji, natan\xc4\x8dneje v areni Manchester Evening News Arena, kjer je nastopila 24. novembra 2009. To je bil drugi in zadnji koncert v Veliki Britaniji. Nastopa v Wembleyju in Manchestru sta edina nastopa Taylor Swift v sklopu turneje Fearless Tour v Evropi. Kasneje so potrdili, da se bo Taylor Swift na koncertih v Veliki Britaniji pridru\xc5\xbeil pevec Justin Bieber. Med nastopom v areni Wembley Arena si je Justin Bieber zlomil nogo, med tem ko je nastopal s kiticami pesmi\xc2\xa0\xc2\xbbOne Time\xc2\xab, vendar je vseeno kon\xc4\x8dal pesem. Kljub nesre\xc4\x8di je Justin Bieber naslednjega dne potrdil, da bo vseeno nastopal na koncertu v Manchestru naslednjega dne, \xc4\x8deprav koncerta v Wembleyju ni mogel dokon\xc4\x8dati. Justin Bieber je nato zares nastopil na koncertu v Manchestru, kjer je zapel pesem\xc2\xa0\xc2\xbbWith You\xc2\xab, lastno verzijo pesmi Chrisa Browna. Po desetih minutah aplavza je Taylor Swift nastopila s pesmijo\xc2\xa0\xc2\xbbTim Mcgraw\xc2\xab\xc2\xa0in nato ob\xc4\x8dinstvu povedala:\xc2\xa0\xc2\xbbVsaki\xc4\x8d, ko bom sli\xc5\xa1ala besedo Manchester, se ne bom mogla nehati smehljati ... Obo\xc5\xbeujem vas!\xc2\xab Sode\xc4\x8d po nem\xc5\xa1ki reviji bi Taylor Swift morala nastopiti na treh koncertih v Nem\xc4\x8diji._NEWLINE_30. septembra 2009 je Taylor Swift potrdila, da se bo vrnila v Avstralijo v februarju 2010, kjer bo v arenah zaigrala na novi seriji koncertov. 8. oktobra 2009 je Taylor Swift potrdila, da se bo serija kon\xc4\x8dala 2. junija 2010, na koncu pa bo nastopila na sedemintridesetih dodatnih koncertih v Severni Ameriki. Potrdili so tudi, da bo Justin Bieber skupaj z njo nastopil tudi v stadionu Gillette Stadium 5. junija 2010.\n_START_SECTION_\nAktivnosti med turnejo\n_START_PARAGRAPH_\nV zadnjih intervjujih je Taylor Swift z ameri\xc5\xa1ko najstni\xc5\xa1ko revijo Twist dejala, da je pesmi za njen naslednji album pisala med turnejo, saj je bila\xc2\xa0\xc2\xbbzasvojena s snemanjem\xc2\xab. Med turnejo je izdala singl\xc2\xa0\xc2\xbbAmerican Girl\xc2\xab, ki ga je posnela na Verizon's Mobile Recording Studio Bus. Je verzija originalne pesmi Toma Pettyja. Zdaj je pesem na voljo preko trgovin, kot so Rhapsody, iTunes Music Store ali Verizon Wireless Download Store.\n_START_SECTION_\nProdaja vstopnic\n_START_PARAGRAPH_\nVstopnice za turnejo Fearless Tour so se najprej za\xc4\x8dele prodajati zgodaj februarja leta 2009 in se prodale skoraj takoj. 6. februarja 2009 so se za\xc4\x8dele prodajati vstopnice za koncert 22. maja 2009 v Los Angelesu v centru Staples Center, ki so se prodale v dveh minutah. Vstopnice za mnoge koncerte, vklju\xc4\x8dno s koncertom na Madison Square Garden, so se za\xc4\x8dele prodajati v naslednjem tednu in se prodale v eni minuti, s \xc4\x8dimer je Taylor Swift postavila rekord za najbolje prodajane vstopnice. Po mnenju Stevea Tadlocka je Taylor Swift uspelo nekaj, kar je uspelo le \xc5\xa1e nekaterim glasbenim zvezdnikom v Fresnu, ki jim je preko centra Save Mart Center vstopnice uspelo prodati v\xc2\xa0\xc2\xbbdesetih minutah ali manj\xc2\xab."